Flere ganger i løpet av den europeiske sesongen ble Vettel møtt av buing fra enkelte grupper av tilskuere under seiersseremoniene, og dette gjentok seg også i Singapore. Selv om buingen ble sterkt fordømt både av andre førere, media og andre i paddocken, så fortalte Vettel at han ble påvirket av tilskuernes oppførsel. «Det er vanskelig for meg personlig, å bli møtt av buing, når du ikke har gjort noe galt», sa han. Etter Singapore var det imidlertid ingen flere slike hendelser.